Curtea Supremă a Statelor Unite i-a acordat luni lui Donald Trump o victorie majoră, anulând o decizie judiciară din Colorado în baza căreia i-a fost interzisă participarea în alegerile primare republicane în temeiul unei dispoziții constituționale care spune că cei implicați în insurecții nu pot candida la președinție.
Judecătorii Curții Supreme au anulat în unanimitate decizia din 19 decembrie a instanței superioare din Colorado care i-a interzis lui Trump să participe la votul primar republican al statului.
Donald Trump este favoritul nominalizării republicane pentru a candida împotriva lui Joe Biden, care este sprijinit de democrați să obțină un nou mandat de președinte la alegerile din 5 noiembrie din SUA.
Singurul rival rămas în cursa pentru nominalizarea partidului republican este fostul guvernator al Carolina de Sud, Nikki Haley.
Candidatura lui Donald Trump a fost, de asemenea, interzisă în Maine și Illinois pe baza celui de-al 14-lea amendament, dar acele decizii au fost suspendate în așteptarea deciziei Curții Supreme în cazul Colorado.
Eligibilitatea lui Trump a fost contestată în instanță de un grup de șase alegători din Colorado – patru republicani și doi independenți – care l-au prezentat ca fiind o amenințare la adresa democrației americane și au încercat să-l tragă la răspundere pentru atacul din 6 ianuarie 2021 asupra Capitoliului.
Decizia Curții Supreme a venit în ajunul "Supermarții", ziua din ciclul primar prezidențial din SUA în care cele mai multe state organizează concursuri de nominalizare ale partidelor.
Pe măsură ce procesele care încercau să-l descalifice pe Trump au apărut în toată țara, a fost important pentru republicani să îndepărteze orice obstacole din calea candidaturii lui Donald Trump.
***